2.

Sabiedrisko pakalpojumu sniegšanas saistības ir šādas Minimālais lidojumu skaits — Maršrutā Ponta Delgada — Santa Maria — Ponta Delgada deviņi lidojumi turp un atpakaļ nedēļā no novembra līdz martam, desmit lidojumi turp un atpakaļ nedēļā no aprīļa līdz jūnijam un no septembra līdz oktobrim un četrpadsmit lidojumi turp un atpakaļ nedēļā jūlijā un augustā, nodrošinot vismaz vienu lidojumu dienā visu gadu. — Maršrutā Ponta Delgada — Terceira — Ponta Delgada divdesmit divi lidojumi turp un atpakaļ nedēļā no septembra līdz jūnijam un divdesmit seši lidojumi turp un atpakaļ nedēļā jūlijā un augustā, nodrošinot vismaz divus lidojumus dienā visu gadu. — Maršrutā Ponta Delgada — Horta — Ponta Delgada seši lidojumi turp un atpakaļ nedēļā no novembra līdz martam, vienpadsmit lidojumi turp un atpakaļ nedēļā no aprīļa līdz jūnijam un no septembra līdz oktobrim un septiņpadsmit lidojumi turp un atpakaļ nedēļā jūlijā un augustā. — Maršrutā Ponta Delgada — Pico — Ponta Delgada divi lidojumi turp un atpakaļ nedēļā no novembra līdz martam, septiņi lidojumi turp un atpakaļ nedēļā no aprīļa līdz jūnijam un no septembra līdz oktobrim un deviņi lidojumi turp un atpakaļ nedēļā jūlijā un augustā. — Maršrutā Ponta Delgada — São Jorge — Ponta Delgada trīs lidojumi turp un atpakaļ nedēļā no aprīļa līdz jūnijam un no septembra līdz oktobrim un seši lidojumi turp un atpakaļ nedēļā jūlijā un augustā. — Maršrutā Ponta Delgada — Flores — Ponta Delgada divi lidojumi turp un atpakaļ nedēļā no aprīļa līdz jūnijam un no septembra līdz oktobrim un četri lidojumi turp un atpakaļ nedēļā jūlijā un augustā. — Maršrutā Terceira — Graciosa — Terceira septiņi lidojumi turp un atpakaļ nedēļā no septembra līdz jūnijam un astoņi lidojumi turp un atpakaļ nedēļā jūlijā un augustā, nodrošinot vismaz vienu lidojumu dienā no pirmdienas līdz sestdienai laikā no oktobra līdz maijam un vienu lidojumu dienā no pirmdienas līdz svētdienai laikā no jūnija līdz septembrim. — Maršrutā Terceira — São Jorge — Terceira astoņi lidojumi turp un atpakaļ nedēļā no septembra līdz jūnijam un deviņi lidojumi turp un atpakaļ nedēļā jūlijā un augustā, nodrošinot vismaz vienu lidojumu dienā visu gadu. — Maršrutā Terceira — Pico — Terceira septiņi lidojumi turp un atpakaļ nedēļā no septembra līdz jūnijam un astoņi lidojumi turp un atpakaļ nedēļā jūlijā un augustā, nodrošinot vismaz vienu lidojumu dienā visu gadu. — Maršrutā Terceira — Horta — Terceira vienpadsmit lidojumi turp un atpakaļ nedēļā no septembra līdz jūnijam un četrpadsmit lidojumi turp un atpakaļ nedēļā jūlijā un augustā, nodrošinot vismaz vienu lidojumu dienā visu gadu. — Maršrutā Terceira — Flores — Terceira no pirmdienas līdz piektdienai divi lidojumi turp un atpakaļ nedēļā no septembra līdz jūnijam un četri lidojumi turp un atpakaļ nedēļā jūlijā un augustā. — Maršrutā Terceira — Corvo — Terceira no pirmdienas līdz piektdienai trīs lidojumi turp un atpakaļ nedēļā jūlijā un augustā. Šos lidojumus var apvienot ar lidojumiem uz Horta vai Flores. — Maršrutā Horta — Flores — Horta četri lidojumi turp un atpakaļ nedēļā no pirmdienas līdz sestdienai laikā no oktobra līdz maijam un pieci lidojumi turp un atpakaļ nedēļā, tostarp viens lidojums svētdienā, laikā no jūnijā līdz septembrim. — Maršrutā Horta — Corvo — Horta trīs lidojumi turp un atpakaļ nedēļā visu gadu katru otro dienu no pirmdienas līdz piektdienai. Šos lidojumus var apvienot ar lidojumiem uz Flores. — Maršrutā Corvo — Flores — Corvo divi lidojumi turp un atpakaļ nedēļā visu gadu dienās, kas neseko viena otrai, no pirmdienas līdz piektdienai. Šos lidojumus var apvienot ar citiem lidojumiem uz Corvo vai Flores. Apvienojot lidojumus uz Ponta Delgada, Terceira, Horta un Corvo ar lidojumiem uz Flores, jānodrošina satiksme uz šo salu katru dienu no pirmdienas līdz sestdienai laikā no septembra līdz jūnijam un no pirmdienas līdz svētdienai jūlijā un augustā. Katru nedēļu no katras salas jānodrošina vismaz divi lidojumi turp un atpakaļ, kas saskaņoti ar lidojumiem ārpus apgabala. Katru nedēļu jānodrošina arī viens lidojums turp un atpakaļ starp katru salu un pārējām salām. Ja nav saistību katru dienu veikt lidojumus uz kādu noteiktu salu, jānodrošina vismaz viens lidojums turp un atpakaļ nedēļā ārpus apgabala, kā arī lidojums uz São Miguel, Terceira un Faial. Ietilpība Jānodrošina šāda minimālā ietilpība nedēļā. — Maršrutā Ponta Delgada — Santa Maria — Ponta Delgada 1 050 vietas no novembra līdz martam, 1 200 vietas no aprīļa līdz jūnijam un no septembra līdz oktobrim un 1 680 vietas jūlijā un augustā. — Maršrutā Ponta Delgada — Terceira — Ponta Delgada 2 590 vietas no septembra līdz jūnijam un 3 070 vietas jūlijā un augustā. — Maršrutā Ponta Delgada — Horta — Ponta Delgada 620 vietas no novembra līdz martam, 1 270 vietas no aprīļa līdz jūnijam un no septembra līdz oktobrim un 1 960 vietas jūlijā un augustā. — Maršrutā Ponta Delgada — Pico — Ponta Delgada 200 vietas no novembra līdz martam, 780 vietas no aprīļa līdz jūnijam un no septembra līdz oktobrim un 1 000 vietas jūlijā un augustā. — Maršrutā Ponta Delgada — São Jorge — Ponta Delgada 330 vietas no aprīļa līdz jūnijam un no septembra līdz oktobrim un 670 vietas jūlijā un augustā. — Maršrutā Ponta Delgada — Flores — Ponta Delgada 190 vietas no aprīļa līdz jūnijam un no septembra līdz oktobrim un 380 vietas jūlijā un augustā. — Maršrutā Terceira — Graciosa — Terceira 700 vietas no septembra līdz jūnijam un 910 vietas jūlijā un augustā. — Maršrutā Terceira — São Jorge — Terceira 820 vietas no septembra līdz jūnijam un 1 040 vietas jūlijā un augustā. — Maršrutā Terceira — Pico — Terceira 780 vietas no septembra līdz jūnijam un 890 vietas jūlijā un augustā. — Maršrutā Terceira — Horta — Terceira 1 290 vietas no novembra līdz martam, 1 320 vietas no aprīļa līdz jūnijam un no septembra līdz oktobrim un 1 680 vietas jūlijā un augustā. — Maršrutā Terceira — Flores — Terceira 190 vietas no septembra līdz jūnijam un 380 vietas jūlijā un augustā. — Maršrutā Terceira — Corvo — Terceira 60 vietas jūlijā un augustā. — Maršrutā Horta — Flores — Horta 380 vietas no septembra līdz jūnijam un 480 vietas jūlijā un augustā. — Maršrutā Horta — Corvo — Horta 60 vietas visu gadu. — Maršrutā Corvo — Flores — Corvo 40 vietas visu gadu. Ja gaisa satiksmes pakalpojumi neparedzētu apstākļu dēļ, nepārvaramas varas gadījumā un citu iemeslu dēļ uz laiku tiek pārtraukti, paredzētā ietilpība jāpalielina vismaz par 60 % no brīža, kad pakalpojumus var atsākt, līdz pakalpojumu pārtraukuma laikā iekavētās satiksmes apjoma izlīdzināšanai. Ja vidējais pārdoto vietu skaits konkrētā maršrutā jebkurā IATA sezonā pārsniedz 70 %, minimālā ietilpība, ko nodrošina nākamajā attiecīgajā sezonā, pietiekami jāpalielina, lai saglabātu vidējo rādītāju 70 %. Ja pasažieru skaits gaidīšanas rindā pārsniedz 5 % no nedēļas ietilpības konkrētā maršrutā vai ir vienāds ar šajā maršrutā visbiežāk izmantotā lidaparāta ietilpību atkarībā no tā, kura ir mazāka, tad jānodrošina papildu lidojums, ja attiecīgajiem pasažieriem nav iespējas turpināt savu ceļojumu ar kādu no lidojumiem, kas paredzēti turpmākajās 48 stundās. Papildu lidojumi jānodrošina, lai apmierinātu lielāku pieprasījumu salās notiekošo reliģisko svētku un sporta un kultūras pasākumu laikā. Uz katru no papildu lidojumiem nedrīkst pārdot mazāk kā 70 % vietu abos virzienos. Krava, tostarp pasts, jāpārvadā, izmantojot pasažieru pārvadāšanai paredzēto lidaparāta ietilpību. Izmantotā lidaparāta veids Pakalpojumi jāveic, izmantojot pasažieru pārvadājumu vajadzībām pienācīgi sertificētus lidaparātus, kuri atbilst tehniskajām un ekspluatācijas prasībām, kas ļauj tiem nolaisties lidlaukos, kuros ir ierobežojumi nakts lidojumiem. Pakalpojumi uz Azoru salu autonomā apgabala lidostām un lidlaukiem un no tiem jāveic saskaņā ar nosacījumiem, kas izklāstīti “Aeronautical Information of Portugal” (AIP) un “Manual Pilot Civil” (MPC). Izmantotā lidaparāta sertificētajai minimālajai ietilpībai jābūt vismaz 18 vietas. Tarifi Tarifu struktūrā jāiekļauj: a) pilnībā elastīga ekonomiskās klases pamatcena, kas nepārsniedz A pielikumā noteiktās vērtības; b) vairākas īpašās cenas, kuru līmenis un nosacījumi piemēroti dažādiem pieprasījuma veidiem: — cena vecāka gadagājuma pasažieriem, — cena jauniešiem, — APEX. c) pazeminātās cenas Azoru salu autonomā apgabala iedzīvotājiem. Cenas nedrīkst pārsniegt B pielikumā noteiktās vērtības. d) pazeminātās cenas studentiem, kuri dzīvo Azoru salu autonomajā apgabalā, ceļošanai reģionā starp salu, kur ir viņu dzīvesvieta, un salu, kur atrodas viņu izglītības iestāde. Šīm cenām jābūt par 40 % mazākām nekā pamatcena. e) pazeminātā cena bērniem, kura ir 50 % no pieaugušajiem paredzētās cenas. f) pazeminātā cena zīdaiņiem, kura ir 10 % no pieaugušajiem paredzētās cenas. Papildus iepriekš minētajām var piedāvāt īpašas cenas, ja tās apstiprinājis Apgabala ekonomikas departaments (Secretaria Regional da Economia). Kravas pārvadājumu tarifus apstiprina Apgabala ekonomikas departaments. Šos tarifus automātiski pārskata katra gada 1. aprīlī, sākot no 2007. gada, pamatojoties uz iepriekšējā gada inflācijas rādītājiem, kas publicēti Portugāles valdības “Grandes Opções do Plano” un līdz iepriekšējā gada 28. februārim paziņoti pārvadātājiem, kuri ekspluatē minētos maršrutus. Jaunos tarifus paziņo Komisijai, un tie stājas spēkā tikai pēc publicēšanas Eiropas Savienības Oficiālajā Vēstnesī. A un B pielikumā iekļautie tarifi ir standarta tarifi lidojumam no maršruta sākuma punkta līdz galapunktam ar jebkuriem starpposmiem — ja maršruts ir norādīts C pielikumā — arī tad, ja visa maršruta apkalpošanā iesaistīti vairāki pārvadātāji. Šādā gadījumā pārvadātāji, kas veic lidojumus starp salām, sadala ienākumus proporcionāli nolidotajam attālumam. Pārvadātāji arī vienojas par pasažieru pārsēšanās nosacījumiem, norādot saskaņotos lidojumu laikus un savstarpēji vienojoties par biļešu nodošanu un bagāžas nogādi galapunktā, lai pasažieriem netiktu nodarīts kaitējums. Šos nosacījumus iesniedz apstiprināšanai Apgabala ekonomikas departamentā. Pakalpojumu nepārtrauktība un precizitāte Izņemot nepārvaramas varas gadījumus, ar pārvadātāja darbību tieši saistītu iemeslu dēļ atceltu lidojumu skaits nedrīkst pārsniegt 2 % no jebkurā IATA sezonā paredzētā lidojumu skaita. Izņemot nepārvaramas varas gadījumus, ar pārvadātāja darbību tieši saistītu iemeslu dēļ vairāk par 15 minūtēm aizkavētu lidojumu skaits nedrīkst pārsniegt 25 %. Plānotie pakalpojumi jāgarantē vismaz vienu kalendāra gadu un, izņemot iepriekš minētos gadījumus, tos var pārtraukt tikai, brīdinot sešus mēnešus iepriekš. Lidojumu grafiki Lidojumi nedēļas ilgumā un pieejamajos laikos jāplāno pēc iespējas vienmērīgi. Ja vien nav ierobežojumu, kas saistīti ar lidlauku un lidostu darba laiku vai ekspluatācijas kārtību, lidojumi jāveic starp plkst. 06.00 pēc vietējā laika maršruta sākuma punktā līdz plkst. 24.00 pēc vietējā laika maršruta galapunktā. Lidojumu rezervēšana Lidojumi jāpārdod ar datorizētas rezervēšanas sistēmas palīdzību, bet var izmantot arī citus izplatīšanas veidus, ar kuriem var nodrošināt pietiekamu informāciju, ņemot vērā pakalpojuma specifiku. Var noteikt naudassodu par neierašanos (no-show), kas nedrīkst pārsniegt 10 % no attiecīgās pamatcenas ekonomiskajā klasē. Pasta pakalpojumi Pārvadājot universālā pasta pakalpojumu operatora pasta sūtījumus, jānodrošina universālā pakalpojuma kvalitātes standartu ievērošana un citu atbilstīgo prasību izpilde.